Nekropola u Luburića Polju
<s>Nekropola u Luburića Polju, naselje Košutica, opština Sokolac, sadrže nadgrobnike iz istorije Bosne i Hercegovine u srednjem vijeku.</s><s>Na sjednici komisije za očuvanje nacionalnih spomenika održanoj od 26. oktobra 2010. godine, proglašena je za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Marti Cheery, Amra Hadžimuhamedović (predsjedavajuća), Dubravko Lovrenović i Ljiljana Ševo.</s>

<s>Nekropola nalazi se i nalazi se na listi 28 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s><s>Na listi su 20 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.</s>

<s>Historija 
U srednjem vijeku ovi prostori pripadali su župi Mokro-Glasinac, kojoj je iz stare Olovske župe priključena Glasinačka ravan, a u slivu paljanske Miljacke, župa Pale.</s><s>Ove župe bile su sastavni dio zemlje Pavlovića kao i susjedna Prača.</s><s>Iz navedenog se zaključuje da je i područje današnje opštine Sokolac u srednjem vijeku ulazilo u sastav zemlje Pavlovića.</s><s>Kao i u ostalim dijelovima Bosne i Hercegovine, posebno u istočnoj Hercegovini, stanovništvo je i u kasnijim periodima nastavilo praksu sahranjivanja u grobne gomile (tumuli iz perioda Ilira), tako da je i veliki broj srednjovjekovnih nekropola sa stećcima nastao na grobnim gomilama ili uz njih.</s>

<s>Opis 
U selu Košutica udaljenom od Sokoca oko 6 km na prostranom predjelu Luburić polja smještene su dvije nekropole sa stećcima, međusobno udaljene oko 150 metara zračne linije.</s>

<s>Prva nekropola – lokalitet Ploče - broji 51 nadgrobnik.</s><s>Svi stećci su u formi sanduka izuzev jednog sljemenjaka.</s><s>Ukrašena su tri stećka.</s><s>Stećci u ovoj nekropoli položeni su radijalno u odnosu na centar tumula.</s><s>Tri stećka su izdvojena iz grupe na udaljenosti 10 metara u pravcu sjevera.</s><s>Druga nekropola – lokalitet Bare: broji 83 stećka ili dijela stećka, od čega su na 6 stećaka zabilježeni ukrasi: linija koja označava dvojni grob, rozeta, mač i krst.</s><s>Za razliku od prve nekropole, na ovoj su stećci orijentirani u pravcu sjever–jug</s>

<s>Literatura 
 Marian Wenzel, Ukrasni motivi na stećcima, Sarajevo, 1965.</s><s>Zemlja Pavlovića – srednji vijek i period turske vladavine.</s><s>Banja Luka – Srpsko Sarajevo: Akademija nauka i umjetnosti Republike Srpske i Univerzitet Srpsko Sarajevo, Naučni skupovi, knjiga V, Odjeljenje društvenih nauka, knjiga 7, 2003.</s>

<s>Reference</s>

<s>Vanjski linkovi 
 Zvanični sajt komisije za očuvanje nacionalnih spomenika Bosne i Hercegovine</s>

<s>L
Nacionalni spomenici u Sokocu
Svjetska baština u Bosni i Hercegovini</s>

